CELEX: 
Language: el
Date: 2018-01-29 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κατ’ εξουσιοδότηση κανονισμού (ΕΕ) 2016/127 όσον αφορά τις απαιτήσεις πρωτεΐνης στα παρασκευάσματα δεύτερης βρεφικής ηλικίας

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Το άρθρο 11 παράγραφος 2 του κανονισμού (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για τα τρόφιμα τα οποία προορίζονται για βρέφη και μικρά παιδιά και για τα τρόφιμα που προορίζονται για ειδικούς ιατρικούς σκοπούς, και ως υποκατάστατα του συνόλου του διαιτολογίου για τον έλεγχο του σωματικού βάρους
                  1
                παρέχει στην Επιτροπή την εξουσία να εκδίδει κατ’ εξουσιοδότηση πράξεις, ώστε να επικαιροποιούνται, μεταξύ άλλων, ο κατ’ εξουσιοδότηση κανονισμός (ΕΕ) 2016/127 της Επιτροπής, της 25ης Σεπτεμβρίου 2015, για τη συμπλήρωση του κανονισμού (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου όσον αφορά τις ειδικές απαιτήσεις ως προς τη σύνθεση και τις πληροφορίες για τα παρασκευάσματα για βρέφη και τα παρασκευάσματα δεύτερης βρεφικής ηλικίας, καθώς και όσον αφορά τις απαιτήσεις πληροφόρησης σχετικά με τη διατροφή των βρεφών και των μικρών παιδιών
                  2
               .
            
            
               Ο παρών κατ’ εξουσιοδότηση κανονισμός αποσκοπεί στην τροποποίηση του κατ’ εξουσιοδότηση κανονισμού (ΕΕ) 2016/127 της Επιτροπής, ώστε να μειωθεί η ελάχιστη περιεκτικότητα σε πρωτεΐνες που απαιτείται στον εν λόγω κανονισμό για τα παρασκευάσματα δεύτερης βρεφικής ηλικίας με βάση πρωτεΐνες αγελαδινού ή κατσικίσιου γάλακτος σε 1,6 g/100 kcal (0,38 g/100 kJ).
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Η Επιτροπή ζήτησε τη γνώμη της Ευρωπαϊκής Αρχής για την Ασφάλεια των Τροφίμων (EFSA) για το συγκεκριμένο ζήτημα. Η επιστημονική γνώμη της EFSA σχετικά με την ασφάλεια και την καταλληλότητα για χρήση από βρέφη παρασκευασμάτων δεύτερης βρεφικής ηλικίας με περιεκτικότητα σε πρωτεΐνες τουλάχιστον 1,6 g/100 kcal
                  3
                αποτελεί την επιστημονική βάση για τις απαιτήσεις του παρόντος κατ’ εξουσιοδότηση κανονισμού.
            
            
               Εμπειρογνώμονες των κρατών μελών διατύπωσαν εγγράφως τις παρατηρήσεις τους στο πλαίσιο της ομάδας εμπειρογνωμόνων για τα τρόφιμα τα οποία προορίζονται για βρέφη και μικρά παιδιά, τρόφιμα για ειδικούς ιατρικούς σκοπούς και ως υποκατάστατα του συνόλου του διαιτολογίου για τον έλεγχο του σωματικού βάρους
                  4
               . Η γραπτή διαβούλευση της ομάδας εμπειρογνωμόνων πραγματοποιήθηκε μεταξύ της 30ής Ιουνίου 2017 και της 6ης Σεπτεμβρίου 2017.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η νομική βάση του παρόντος κατ’ εξουσιοδότηση κανονισμού είναι το άρθρο 11 παράγραφος 2 του κανονισμού (ΕΕ) αριθ. 609/2013. Σύμφωνα με την εν λόγω διάταξη, η Επιτροπή εξουσιοδοτείται να εκδίδει κατ’ εξουσιοδότηση πράξεις με σκοπό την επικαιροποίηση του κατ’ εξουσιοδότηση κανονισμού (ΕΕ) 2016/127, λαμβάνοντας υπόψη τη σχετική τεχνική και επιστημονική πρόοδο.
            
            
               Οι προτεινόμενες αλλαγές στον κατ’ εξουσιοδότηση κανονισμό (ΕΕ) 2016/127 αφορούν την ελάχιστη περιεκτικότητα σε πρωτεΐνες που απαιτούνται στον εν λόγω κανονισμό για τα παρασκευάσματα δεύτερης βρεφικής ηλικίας με βάση πρωτεΐνες αγελαδινού ή κατσικίσιου γάλακτος που μειώνονται καθ’ υπόδειξη της EFSA.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 29.1.2018
            
            
               για την τροποποίηση του κατ’ εξουσιοδότηση κανονισμού (ΕΕ) 2016/127 όσον αφορά τις απαιτήσεις πρωτεΐνης στα παρασκευάσματα δεύτερης βρεφικής ηλικίας
            
            
               (κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου, της 12 Ιουνίου 2013, τα τρόφιμα τα οποία προορίζονται για βρέφη και μικρά παιδιά και για τα τρόφιμα που προορίζονται για ειδικούς ιατρικούς σκοπούς, και ως υποκατάστατα του συνόλου του διαιτολογίου για τον έλεγχο του σωματικού βάρους και για την κατάργηση της οδηγίας 92/52/ΕΟΚ του Συμβουλίου, των οδηγιών της Επιτροπής 96/8/ΕΚ, 1999/21/ΕΚ, 2006/125/ΕΚ και 2006/141/ΕΚ, της οδηγίας 2009/39/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 41/2009 και (ΕΚ) αριθ. 953/2009
                  5
               , και ιδίως το άρθρο 11 παράγραφος 2, 
            
            
               Εκτιμώντας τα ακόλουθα:
            
            
               (1)Ο κατ’ εξουσιοδότηση κανονισμός (ΕΕ) 2016/127 της Επιτροπής
                  6
                θεσπίζει, μεταξύ άλλων, κανόνες σύνθεσης και επισήμανσης των παρασκευασμάτων για βρέφη και των παρασκευασμάτων δεύτερης βρεφικής ηλικίας.
            
         
         
            
               (2)Ο κατ’ εξουσιοδότηση κανονισμός (ΕΕ) 2016/127 προβλέπει, ειδικότερα, για τα παρασκευάσματα δεύτερης βρεφικής ηλικίας που παρασκευάζονται από πρωτεΐνες αγελαδινού ή κατσικίσιου γάλακτος που περιέχει τουλάχιστον 1,8 g πρωτεΐνης/100 kcal (0,43 g/100kJ).
            
            
               (3)Η Επιτροπή έλαβε αίτηση από έναν υπεύθυνο επιχείρησης τροφίμων για τη διάθεση στην αγορά παρασκευασμάτων δεύτερης βρεφικής ηλικίας με βάση αυτούσιες πρωτεΐνες από αγελαδινό γάλα με περιεκτικότητα σε πρωτεΐνη τουλάχιστον 1,61 g/100 kcal, κάτω από τα επιτρεπτά όρια της οδηγίας 2006/141/ΕΚ και τον κατ’ εξουσιοδότηση κανονισμό (ΕΕ) 2016/127. 
            
            
               (4)Κατόπιν αιτήματος της Επιτροπής, η Ευρωπαϊκή Αρχή για την Ασφάλεια των Τροφίμων εξέδωσε επιστημονική γνώμη στις 5 Απριλίου 2017 σχετικά με την ασφάλεια και την καταλληλότητα για χρήση από βρέφη παρασκευασμάτων δεύτερης βρεφικής ηλικίας με περιεκτικότητα σε πρωτεΐνη τουλάχιστον 1,6 g/100 kcal
                  7
               . Η Ευρωπαϊκή Αρχή για την Ασφάλεια των Τροφίμων κατέληξε στο συμπέρασμα ότι η χρήση των παρασκευασμάτων δεύτερης βρεφικής ηλικίας με βάση αυτούσιες πρωτεΐνες από αγελαδινό γάλα ή κατσικίσιο γάλα, με περιεκτικότητα σε πρωτεΐνη 1,6 g/100 kcal (0,38 g/100 kJ) που πάντως συμμορφώνονται με τις απαιτήσεις των σχετικών κανόνων της Ένωσης, είναι ασφαλής και κατάλληλη για υγιή βρέφη που ζουν στην Ευρώπη με πρόσληψη συμπληρωματικών τροφίμων επαρκούς ποιότητας. Με βάση την εν λόγω γνώμη, και προκειμένου να προωθηθεί η ανάπτυξη καινοτόμων προϊόντων, η ελάχιστη περιεκτικότητα σε πρωτεΐνες που απαιτούνται σύμφωνα με τον κατ’ εξουσιοδότηση κανονισμό (ΕΕ) 2016/127 για τα παρασκευάσματα δεύτερης βρεφικής ηλικίας με βάση αγελαδινό ή κατσικίσιο γάλα πρέπει να μειωθεί σε 1,6 g/100 kcal. 
            
            
               (5)Το παράρτημα ΙΙ του κατ’ εξουσιοδότηση κανονισμού (ΕΕ) 2016/127 θα πρέπει, συνεπώς, να τροποποιηθεί αναλόγως.
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Το παράρτημα ΙΙ του κατ’ εξουσιοδότηση κανονισμού (ΕΕ) 2016/127 τροποποιείται σύμφωνα με το παράρτημα του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 29.1.2018
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
               
            
         
         
            
                  
                     (1)
                  
                        ΕΕ L 181 της 29.6.2013, σ. 35.
               
               
                  
                     (2)
                  
                        ΕΕ L 25 της 2.2.2016, σ. 1.
               
               
                  
                     (3)
                  
                        Ομάδα NDA της EFSA (Ομάδα της EFSA για τα διαιτητικά προϊόντα, τη διατροφή και τις αλλεργίες), 2017, Επιστημονική γνώμη σχετικά με την ασφάλεια και την καταλληλότητα για χρήση από βρέφη  παρασκευασμάτων δεύτερης βρεφικής ηλικίας με περιεκτικότητα σε πρωτεΐνες τουλάχιστον 1,6 g/100 kcal. EFSA Journal 2017· 15(5): 4781.
               
               
                  
                     (4)
                  
                        Αριθ. αναφοράς E02893 στο μητρώο ομάδων εμπειρογνωμόνων της Επιτροπής και άλλων παρόμοιων οντοτήτων.
               
               
                  
                     (5)
                  
                        ΕΕ L 181 της 29.6.2013, σ. 35.
               
               
                  
                     (6)
                  
                        Κατ’ εξουσιοδότηση κανονισμός (ΕΕ) 2016/127, της 25 Σεπτεμβρίου 2015, για τη συμπλήρωση του κανονισμός (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου όσον αφορά τις ειδικές απαιτήσεις ως προς τη σύνθεση και τις πληροφορίες για τα παρασκευάσματα για βρέφη και τα παρασκευάσματα δεύτερης βρεφικής ηλικίας, καθώς και όσον αφορά τις απαιτήσεις πληροφόρησης σχετικά με τη διατροφή των βρεφών και των μικρών παιδιών, ΕΕ L 25 της 2.2.2016, σ. 1.
               
               
                  
                     (7)
                  
                        EFSA Journal 2017;15(5):4781.
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               Ο πίνακας στο σημείο 2.1 (Παρασκευάσματα δεύτερης βρεφικής ηλικίας που παρασκευάζονται από πρωτεΐνες αγελαδινού ή κατσικίσιου γάλακτος) του παραρτήματος II του κατ’ εξουσιοδότηση κανονισμού (ΕΕ) 2016/127 αντικαθίσταται από το ακόλουθο κείμενο:
            
            
                     
                        Ελάχιστο
                     
                  
                  
                     
                        Μέγιστο
                     
                  
               
                     
                        0,38 g/100 kJ
                     
                     
                        (1,6 g/100 kcal)
                     
                  
                  
                     
                        0,6 g/100 kJ
                     
                     
                        (2,5 g/100 kcal)